Osnovna škola Lovinac, Domovinski trg 2, Lovinac, koju zastupa v. d. ravnatelja Marija Tonković, dipl. uč., uz suglasnost Školskog odbora Osnovne škole Lovinac, dana

15. studenoga 2017. godine, objavljuje Natječaj za prodaju motornog vozila: VOLKSWAGEN

Na temelju članka 35. Zakona o vlasništvu i drugim stvarnim pravima (NN br. 91/96., 68/98., 22/00., 27/00., 114/01, 79/06., 141/06., 146/08., 38/09., 153/09., 143/12. i 152/14.) i članka 72. Statuta Osnovne škole Lovinac, objavljuje se

**N A T J E Č A J**

**za prodaju motornog vozila**

PREDMET PRODAJE

Osobno vozilo marke VOLKSWAGEN; tip: Transporter, model: T 4, 2.4 D; boja: bijela;  broj šasije: WV2ZZZ70ZWH050259; godina proizvodnje: 1997.; vrsta motora: diesel, snaga motora u Kw: 55; broj prijeđenih kilometara: 348.425; odjavljeno.

Početna cijena je 15.472,00 kune (petnaesttisućačetiristosedamdestetdvije).

Vozilo se može pogledati  u Osnovnoj školi Lovinac, Domovinski trg 2, Lovinac,

svaki radni dan od 8,00 -12,00 sati.

UVJETI PRODAJE

Pravo podnošenja ponuda  imaju pravne i fizičke osobe.

Vozilo se prodaje po načelu „viđeno-kupljeno“. Reklamacije na kupljeno vozilo se ne priznaju.

Ponuda mora sadržavati:

naziv odnosno ime i prezime, točnu adresu i OIB ponuditelja,
presliku osobne iskaznice odnosno izvatka iz sudskog registra,
ponuđenu kupoprodajnu cijenu izraženu u kunama,
broj telefona ili mobitela za kontakt.

DOSTAVLJANJE PONUDA

Prodaja se vrši dostavom pisanih ponuda na adresu:

Osnovna škola Lovinac, Domovinski trg 2, 53 244 Lovinac,

s naznakom „ponuda za kupnju vozila – ne otvaraj“.

Natječaj je otvoren od 15. studenoga do 23. studenoga 2017. godine. Rok za dostavu ponuda je 23. studenoga 2017. godine do 12:00 sati. Povjerenstvo će ponude otvarati 24. studenoga 2017. godine u 12:00 sati. Nema javnog otvaranja ponuda.

KRITERIJ ZA ODABIR PONUDE

Kriterij za odabir je ponuda s najvišom ponuđenom cijenom.

Ukoliko ponuditelj istakne cijenu nižu od početne, ponuda će se smatrati neprihvatljivom te će ista biti odbijena.

Odluka o odabiru biti će objavljena na oglasnoj ploči i Internet stranici škole u roku 8 dana od dana otvaranja ponuda.

Osnovna škola Lovinac, zadržava pravo odustajanja od prodaje nakon provedenog natječaja i pri tome ne snosi nikakvu odgovornost prema sudionicima natječaja, niti ne mora objasniti razloge svog odustajanja.

SKLAPANJE UGOVORA

U roku osam dana od dana donošenja Odluke o odabiru sklopit će se Kupoprodajni ugovor.

Plaćanje se vrši u roku 8 dana od dana zaključivanja Kupoprodajnog ugovora na

IBAN: HR84 2340009 1100129358.

Isporuka: po primitku potvrde o uplaćenoj cjelokupnoj kupoprodajnoj cijeni.

Sve troškove vezane za prijenos prava vlasništva, poreze, eventualne pristojbe i javnobilježničke usluge snosi kupac.

PROVEDBA POSTUPKA NATJEČAJA

Za provedbu postupka Natječaja za prodaju motornog vozila, imenuju se Povjerenstvo u sastavu:

 1. Ivana Maruna, predsjednik,

 2. Ana Jelača, član,

 3. Luka Pastuović, član.

Po provedenom postupku, Povjerenstvo dostavlja v. d. ravnatelja Zapisnik o otvaranju ponuda s prijedlogom Odluke o prihvatu ponude i sklapanju Kupoprodajnog ugovora s ponuditeljem koji je dostavio najpovoljniju ponudu u roku od tri dana od dana otvaranja ponuda.

Tekst Natječaja objavit će se na oglasnoj ploči i Internet stranici škole, dana 15. studenoga 2017. godine.

KLASA: 406-01/17-01-01

URBROJ: 2125/23-01-17-01

Lovinac, 15. studenoga 2017.

 v. d. ravnatelja škole

 Marija Tonković, dipl. uč.

Dostaviti:

1. Oglasna i Internet stranica Škole
2. Članovi Povjerenstva (3x)
3. Pismohrana, ovdje